CELEX: C2006/154/19
Language: lt
Date: 2006-07-01 00:00:00
Title: Byla C-184/06  2006 m. balandžio 18 d.  pareikštas ieškinys byloje  Ispanijos Karalystė prieš Europos Sąjungos Tarybą

1.7.2006   
            
            
               LT
            
            
               Europos Sąjungos oficialusis leidinys
            
            
               C 154/9
            
         2006 m. balandžio 18 d. pareikštas ieškinys byloje Ispanijos Karalystė prieš Europos Sąjungos Tarybą
   
   (Byla C-184/06)
   (2006/C 154/19)
   Proceso kalba: ispanų
   Šalys
   
      Ieškovė: Ispanijos Karalystė, atstovaujama N. Díaz Abad
   
      Atsakovė: Europos Sąjungos Taryba
   Ieškovės reikalavimai
   
               —
            
            
               Panaikinti 2005 m. gruodžio 22 d. Tarybos reglamentą (EB) Nr. 51/2006 nustatančio 2006 metų Bendrijos vandenyse ir vandenyse, kuriuose privaloma nustatyti žvejybos apribojimus, žvejojantiems Bendrijos laivams taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (1) tiek, kiek Ispanijos laivams nepaskiriamos apibrėžtos kvotos Bendrijos vandenyse Šiaurės ir Baltijos jūrose.
            
         
               —
            
            
               Priteisti iš Europos Sąjungos Tarybos bylinėjimosi išlaidas.
            
         Ieškinio pagrindai ir pagrindiniai argumentai
   1.   Nediskriminavimo principo pažeidimas
   Ispanijos Karalystė mano, kad tiek, kiek ginčijamas reglamentas nepriskiria Ispanijai kvotų Šiaurės ir Baltijos jūrų Bendrijos vandenyse, jis pažeidžia nediskriminavimo principą, nes pasibaigus Stojimo akte numatytam pereinamajam laikotarpiui kitoms valstybėms narėms pripažįstama teisė naudotis vandenimis bei jų ištekliais, o Ispanijos Karalystei — tik teisė naudotis vandenimis.
   2.   Klaidingas Ispanijos stojimo akto aiškinimas
   Stojimo aktas, nustatydamas Ispanijai pereinamąjį laikotarpį žvejybos srityje, neatskiria galimybės naudotis vandenimis ir galimybės naudotis jų ištekliais. Be to, Stojimo akto nuostatos turi būti aiškinamos atsižvelgiant į jų turinį ir tikslą.
   3.   Reglamento 2371/2002 (2) 20 straipsnio 2 dalies pažeidimas
   Nurodyta nuostata yra pažeidžiama, nes Ispanijai nesuteikiamos kvotos, kurios sudaro naujas žvejybos galimybes ir kurios pirmą kartą buvo paskirstytos pasibaigus Stojimo akte numatytam pereinamajam laikotarpiui.
   
      (1)  OL L 16, 2006 1 20, p. 1.
   
      (2)  2002 m. gruodžio 20 d. Tarybos reglamentas (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką, OL L 358, p. 59.